*Projekts*

**LATVIJAS REPUBLIKAS MINISTRU KABINETS**

|  |  |
| --- | --- |
| 2014. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai**

1. Finanšu ministrijai, sagatavojot priekšlikumus likumprojektam “Par valsts budžetu 2015.gadam”, paredzēt ilgtermiņa saistības ēku Lāčplēša ielā 25, Rīgā, rekonstrukcijas, tai skaitā iebūvējamā tehnoloģiskā aprīkojuma iegādes un montāžas, izdevumu segšanai valsts akciju sabiedrībai “Valsts nekustamie īpašumi”, 2015.gadā 673 639 *euro* apmērā, 2016.gadā 3 310 426 *euro* apmērā, 2017.gadā 13 152 601 *euro* apmērā un 2018.gadā 1 562 545 *euro* apmērā. Kopējais finansējuma apmērs, kas paredzēts rekonstrukcijas izdevumu segšanai 2013. − 2018.gadā ir 19 006 268 *euro* apmērā.

2. Kultūras ministrijai, sagatavojot un iesniedzot Finanšu ministrijā priekšlikumus likumprojektam par valsts budžetu kārtējam gadam, paredzēt finansējumu valsts sabiedrībai ar ierobežotu atbildību „Jaunais Rīgas teātris”:

2.1. nekustamā īpašuma (nekustamā īpašuma kadastra Nr.0100 022 0070) Lāčplēša ielā 25, Rīgā, nomas maksas segšanai valsts akciju sabiedrībai „Valsts nekustamie īpašumi” 2018.gadā 228 873 *euro* apmērā un no 2019.gada katru gadu 305 163 *euro* apmērā;

2.2. pārcelšanās (no Mieras ielas 58A, Rīgā, uz Lāčplēša ielu 25, Rīgā) izdevumu segšanai 2018.gadā 30 552 *euro* apmērā.

3. Pieņemt zināšanai, ka nekustamā īpašuma (nekustamā īpašuma kadastra Nr.0100 022 0070) Lāčplēša ielā 25, Rīgā, kopējais plānotais nomas maksas apmērs valsts akciju sabiedrībai „Valsts nekustamie īpašumi” 2018.gadā ir 256 386 *euro* un no 2019.gada ik gadu 341 848 *euro* (tai skaitā no dotācijas no vispārējiem ieņēmumiem 2018.gadā 228 873 e*uro* apmērā un no 2019.gada katru gadu 305 163 *euro* apmērā*)*.

4. Finanšu ministrijai (valsts akciju sabiedrībai „Valsts nekustamie īpašumi”):

4.1. nodrošināt šā rīkojuma 1.punktā noteiktā finansējuma ietvaros ēku Lāčplēša ielā 25, Rīgā, rekonstrukcijas darbu pabeigšanu līdz 2018.gada 31.martam, nosakot, ka plānotais nomas līguma sākuma termiņš ir 2018.gada 2.aprīlis;

4.2. ja pēc tehniskā projekta izstrādes, pirms būvniecības līguma noslēgšanas vai būvniecības darbu laikā būvniecības, tai skaitā tehnoloģiskā aprīkojuma iegādes un montāžas, provizorisko izdevumu apmērs objektīvu vai ekonomiski pamatotu iemeslu rezultātā  mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu;

4.3. pēc šā rīkojuma 3.1.apakšpunktā minētā uzdevuma izpildes piecu mēnešu laikā iesniegt Kultūras ministrijā informāciju par šā rīkojuma 2.1.apakšpunktā minēto izdevumu precizēšanu atbilstoši valsts akciju sabiedrības „Valsts nekustamie īpašumi” faktiskajiem nomas objekta pārvaldīšanas izdevumiem.

5. Kultūras ministrijai:

5.1. pēc šā rīkojuma 3.3.apakšpunktā minētā uzdevuma izpildes triju mēnešu laikā iesniegt Ministru kabinetā tiesību akta projektu par šā rīkojuma 2.1.apakšpunktā minēto izdevumu precizēšanu atbilstoši faktiskajiem pārvaldīšanas izdevumiem;

5.2. sadarbībā ar Finanšu ministriju (valsts akciju sabiedrību „Valsts nekustamie īpašumi”) triju mēnešu laikā pēc ēkas Lāčplēša ielā 25, Rīgā, tehniskā projekta izstrādes iesniegt Ministru kabinetā tiesību akta projektu par nepieciešamo finansējumu aprīkojuma iegādei valsts sabiedrībai ar ierobežotu atbildību „Jaunais Rīgas teātris” darbības nodrošināšanai nekustamajā īpašumā (nekustamā īpašuma kadastra Nr.0100 022 0070) Lāčplēša ielā 25, Rīgā.

6. Atzīt par spēku zaudējušu Ministru kabineta 2012.gada 28.augusta rīkojumu Nr.412 „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, būvniecības projekta izdevumu segšanai” (Latvijas Vēstnesis, 2012, 136.nr., 2013,188.nr.).

Ministru prezidente L.Straujuma

Kultūras ministre D.Melbārde

Vīza: Valsts sekretāra p.i. U.Lielpēters

17.07.2014.

446

I.Zubova

67330258, [ilze.zubova@km.gov.lv](mailto:ilze.zubova@km.gov.lv)